**Қанат Бисимбайұлы Шарлапаев** (9 шілде 1981 жыл, Саратов облысы, РКФСР) — қаржыгер, Қазақстанның мемлекет қайраткері. 2023 жылдың қыркүйегінен Қазақстан Өнеркәсіп және құрылыс министрі.

2022–2023 жылдары «Бәйтерек» Ұлттық Басқарушы холдингі АҚ Директорлар кеңесінің төрағасы, 2022 жылы «Қазақстан Даму Банкі», «Қазақстан Тұрғын үй компаниясы», «Отбасы банкі» және «Өндірісті дамыту қорына» төрағалық етті және «Ресей сбербанкі» АҚ Директорлар Кеңесінің мүшесі болды.

Өмірбаяны
---------

Қанат Шарлапаев 1981 жылдың 9 шілдесінде, Ресейдің Саратов облысында дүниеге келген. Мансабы банк секторында бастауын алды.

2006–2022 жылдары аралығындағы мансабын Шарлапаев "Сити" инвестициялық банкіне арнаған: 2006 жылдан 2008 жылға дейін Шарлапаев "Сити" инвестициялық банкінің өңірлік кеңсенің қаржы департаментінде, жобаларды басқару департаментінде және операциялық-технологиялық департаменттерінде сатылым басқару секторында (Ұлыбритания, Чехия) жұмыс істеді; 2008–2012 жылдары аралығында ол Лондонда сол банктің қор нарығымен жұмыс жөніндегі аймақтық бөлімшесінде аға талдаушы, вице-президенттің көмекшісі, вице-президенті болды; бұдан кейін, 2015 жылға дейін Шарлапаев сол банктің Еуропа, Таяу Шығыс және Африка үшін аймақтық стратегиялық жоспарлау және талдау тобының вице-президенті болып жұмыс істеген.

2015 жылдан 2017 жылға дейін Шарлапаев «Ситибанк Қазақстанның» бас қаржы директоры, төрағасының орынбасары, аға вице-президенті қызметтерінде болды. Бұдан кейін ол «Ресей Ситибанкінің» Ресей, Украина және Қазақстан бойынша бас қаржы директоры, аға вице-президенті болып тағайындалды. Бұл қызметін ол 2020 жылға дейін жалғастырды. Ол жұмысы аяқталғасын, 2022 жылға дейін ол «Сити» банкінің Африка, Таяу Шығыс пен Шығыс Еуропаның дамушы нарықтарындағы стратегия, жоспарлау және талдау жөніндегі өңірлік директоры болды.

2022 жылдың 3 ақпанында премьер-министр Смайылов ұсынысы бойынша Шарлапаев «Бәйтерек» Ұлттық Басқарушы холдингі» АҚ Директорлар кеңесінің төрағасы және мүшесі болып тағайындалды. Смайылов Шарлапаевтың «әлемдегі ірі инвестициялық банктердің бірі – "Сити" құрылымдарындағы үлкен басқарушылық жұмыс тәжірибесінің» бар екенін айтып кеткен. Сол жылдың 16 қыркүйегінде ол «Береке Банк» АҚ-ның төрағасы болды, бұл қызметін ол 2023 жылдың 4 қыркүйегінде аяқтады.

2022 жылдың 9 ақпанында ол «Қазақстан Даму Банкіне», «Қазақстан Тұрғын үй компаниясына», 16 ақпанында «Отбасы банкіне» және 28 ақпанында «Өндірісті дамыту қорына» төрағалық етті және 12 қыркүйегінде «Ресей сбербанкі» АҚ Директорлар Кеңесінің мүшесі болды.

2023 жылдың 4 қыркүйегінде Қанат Шарлапаев Қазақстан президенті Тоқаев жарлығымен Қазақстан Өнеркәсіп және құрылыс министрі болып тағайындалды.

Жеке өмірі
----------

Әкесі Бисимбай Шарлапаев — ресейлік саясаткер, «Біртұтас Ресей» партиясынан Саратов облысының бұрынғы депутаты, пара алғаны үшін екі жылға бас бостандығынан айырылған.

Қанат Шарлапаев үйленген, үш баласы бар, 2017 жылы туған Дана Шарлапаева есімді қызы бар екені белгілі.

Қанат Шарлапаев қазақ, орыс және ағылшын тілдерін меңгерген.

Сын
---

### Бисимбай Шарлапаев

**Бисимбай Насырұлы Шарлапаев** (20 қараша 1958 жыл, Калининское ауылы, Маркс ауданы) — ресейлік саясаткер, «Біртұтас Ресей» саяси партиясынан Саратов облысындағы Маркс ауданы кеңесінің депутаты, ауыл шаруашылығы ғылымдарының кандидаты, 2016 жылдың қарашасында Саратов облысы Ауыл шаруашылығы министрінің орынбасары Алексей Гришановқа пара бергені үшін сотталған. Одан кейін ол өз кінәсін мойындап, шартты түрде сотталып, 1 миллион рубль айыппұл төлеуге мәжбүр болды. 2022 жылдың 14 ақпанында Антикор төрағасының бірінші орынбасары Олжас Бектенов Қанат Бисимбайұлының Бәйтерек АҚ басшысы қызметіне тағайындалуы және оның жемқорлықпен айналысқан әкесі жайлы айтқанда «Қолданыстағы заңнамада сыбайлас жемқорлықпен байланысты қылмыс жасағаны үшін қылмыстық жауапкершілікке тартылған жағдайда адамның жақын туыстарға шектеулер қарастырылмаған» деген.

### Бірнеше азаматтығы бар деген айыптар

2022 жылы сол кездегі Бәйтерек ұлттық холдингінің төрағасы Қанат Шарлапаевтың сайтында оның ұлыбританиялық және ресейлік азаматтығының бар екені айтылған еді. Ол жайлы Ұлттық экономика министрі Әлібек Қуантыров «оның қазақстандық азаматтығы жоқ» деген, бірнеше азаматтық алуға қарсы заң тек қазақстан азаматтарына әрекет ететіні белгілі.

2022 жылы Шарлапаев пен оның қызы Дана Қанатқызы Шарлапаева Ресей азаматтығынан айырылу өтінішін жасаған еді. 18 қараша күні Ресей президенті Владимир Путин оның бұл өтінішін орындады.

2022 жылдың қарашасында Қазақстан азаматтығын алған. Ресми дереккөздерде оның тек бір ғана қазақстандық азаматтығы бар екені айтылған. Шарлапаевтың ұлыбританиялық азаматтығының қазір бар-жоғы әлі белгісіз.

Ескертпелер
-----------

1. ↑  Қосымша мәлімет үшін Сын#Бисимбай Шарлапаев бөлімін көріңіз

Дереккөздер
-----------

1. 1 2 3 4 5 6 7  Қазақстан Республикасы Өнеркәсіп және құрылыс министрі  (қаз.).  Қазақстан премьер-министрінің ресми сайты. Тексерілді, 11 қыркүйек 2023.
2. 1 2 3 4 5  Шарлапаев Канат Бисимбаевич (персональная справка)  (орыс.).  online.zakon.kz. Тексерілді, 11 қыркүйек 2023.
3. 1 2 3  *ОСПАНӘЛИЕВ, Айдар* Қанат Шарлапаев ҚР Өнеркәсіп және құрылыс министрі лауазымына тағайындалды  (қаз.).  kazinform (4 қыркүйек 2023). Тексерілді, 11 қыркүйек 2023.
4. 1 2 3 4  Канат Шарлапаев отказался от российского гражданства  (орыс.).  Forbes. Тексерілді, 11 қыркүйек 2023.
5. 1 2 3 4  "Бәйтерек" холдингін Қанат Шарлапаев басқарды  (қаз.).  eldala.kz (3 ақпан 2022). Тексерілді, 11 қыркүйек 2023.
6. 1 2  Новый глава холдинга «Байтерек» оказался сыном депутата с сомнительной репутацией  (орыс.).  КазТАГ (3 февраля 2022). Тексерілді, 11 қыркүйек 2023.
7. 1 2  Задержанный депутат Бисимбай Шарлапаев является доктором наук.  Взгляд-инфо (17 тамыз 2016). Тексерілді, 11 қыркүйек 2023.
8. ↑  Шарлапаев Бисимбай Насырович.  ВЫБОРОТЕКА. Тексерілді, 11 қыркүйек 2023.
9. ↑  «Антикор» о назначении Шарлапаева в «Байтерек»: Ограничений для родных коррупционеров нет  (орыс.).  КазТАГ (14 сентября 2023). Тексерілді, 11 қыркүйек 2023.
10. ↑  *СМАЙЫЛ, Мейірім* Двойное гражданство главы "Байтерека" прокомментировал министр нацэкономики  (орыс.).  tengrinews (26 февраля 2022). Тексерілді, 11 қыркүйек 2023.
11. ↑  Имел двойное гражданство: что известно о новом министре промышленности и строительства Казахстана  (орыс.).  ORDA.kz (4 сентября 2023). Тексерілді, 11 қыркүйек 2023.


|  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 

| * к
* т
* ө
Олжас Бектеновтің министрлер кабинеті (2024 жылғы 6 ақпаннан бастап) |
| --- |
|  |
| Премьер-Министрдің орынбасарлары | 
Роман Скляр (Премьер-Министрдің бірінші орынбасары; 11 қаңтар 2022) Серік Жұманғарин (2 қыркүйек 2022) Ғалымжан Қойшыбаев (4 қаңтар 2023) Тамара Дүйсенова (4 қаңтар 2023) Мұрат Нұртілеу (3 сәуір 2023) Нұрлан Байбазаров (6 ақпан 2024) |
|  |
| Қазақстан Үкіметінің Аппараты | 
Ғалымжан Қойшыбаев (26 наурыз 2019) |
|  |
| Сыртқы істер министрі | 
Мұрат Әбуғалиұлы Нұртілеу (3 сәуір 2023) |
|  |
| Қорғаныс министрі | 
Руслан Жақсылықов (19 қаңтар 2022) |
|  |
| Ішкі істер министрі | 
Ержан Сәденов (2 қыркүйек 2023) |
|  |
| Ауыл шаруашылығы министрі | 
Айдарбек Сапаров (4 қыркүйек 2023) |
|  |
| Әділет министрі | 
Азамат Есқараев (4 қаңтар 2023) |
|  |
| Ғылым және жоғары білім министрлігі | 
Саясат Нұрбек (11 сәуір 2022) |
|  |
| Денсаулық сақтау министрі | 
Ақмарал Әлназарова (6 ақпан 2024) |
|  |
| Еңбек және халықты әлеуметтік қорғау министрі | 
Светлана Жақыпова (2 қыркүйек 2023) |
|  |
| Көлік министрі | 
Марат Қарабаев (2 қыркүйек 2023) |
|  |
| Қаржы министрі | 
Мәди Такиев (6 ақпан 2024) |
|  |
| Мәдениет және ақпарат министрі | 
Аида Балаева (2 қыркүйек 2023) |
|  |
| Оқу-ағарту министрлігі | 
Ғани Бейсембаев (4 қаңтар 2023) |
|  |
| Өнеркәсіп және құрылыс министрі | 
Қанат Шарлапаев (4 қыркүйек 2023) |
|  |
| Сауда және интеграция министрі | 
Арман Шаққалиев (2 қыркүйек 2023) |
|  |
| Су ресурстары және ирригация министрі | 
Нұржан Нұржігітов (4 қыркүйек 2023) |
|  |
| Төтенше жағдайлар министрлігі | 
Шыңғыс Әрінов (6 ақпан 2024) |
|  |
| Туризм және спорт министрі | 
Ермек Маржықпаев (2 қыркүйек 2023) |
|  |
| Ұлттық экономика министрі | 
Нұрлан Байбазаров (6 ақпан 2024) |
|  |
| Цифрлық даму, инновациялар және аэроғарыш өнеркәсібі министрі | 
Бағдат Мусин (20 шілде 2020) |
|  |
| Экология және табиғи ресурстар министрі | 
Ерлан Нысанбаев (5 қыркүйек 2023) |
|  |
| Энергетика министрі | 
Алмасадам Сәтқалиев (4 сәуір 2023) |

 |